Id-Deċiżjoni tal-Kummissjoni
tas-27 ta' Awissu 2003
li temenda d-Deċiżjoni 2000/367/KE li tistabbilixxi sistema ta' klassifikazzjoni tar- reżistenza għall-azzjoni tan-nar għal prodotti ta' kostruzzjoni, fir-rigward ta' l-inklużjoni ta' prodotti ta' kontroll tad-duħħan u tas-sħana
(innotifikata taħt id-dokument numru C(2003) 2851)
(Test b'relevanza għaż-ŻEE)
(2003/629/KE)
IL-KUMMISJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat id-Direttiva tal-Kunsill 89/106/KEE tal-21 ta' Diċembru 1988 dwar l-approssimazzjoni tal-liġijiet, regolamenti u dispożizzjonijiet amministrattivi ta' l-Istati Membri dwar prodotti ta' kostruzzjoni [1], kif emendata bid-Direttiva 93/68/KEE [2], u b'mod partikolari l-Artikolu 20(2) tagħha,
Billi:
(1) Id-Deċiżjoni tal-Kummissjoni 2000/367/KE tat-3 ta' Mejju 2000 li timplimenta d-Direttiva tal-Kunsill 89/106/KEE fir-rigward tal-klassifikazzjoni tar- reżistenza għall-azzjoni tan-nar għal prodotti ta' kostruzzjoni, xogħlijiet tal-kostruzzjoni u partijiet minnhom [3] għandha, għalliskopijiet ta' l-adattament tagħha għall-progress tekniku, tkopri wkoll prodotti ta' kontroll tad-duħħan u tas-sħana.
(2) Id-Deċiżjoni 2000/367/KE għandha tiġi emendata kif xieraq.
(3) Il-miżuri previsti f’din id-Deċiżjoni huma konformi ma’ l-opinjoni tal-Kumitat Permanenti dwar il-Kostruzzjoni,
ADOTTAT DIN ID-DEĊIŻJONI:
Artikolu 1
L-Anness għad-Deċiżjoni 2000/367/KE huwa emendat bi qbil ma’ l-Anness għal din id-Deċiżjoni.
Artikolu 2
Din id-Deċiżjoni hija ndirizzata lill-Istati Membri.
Magħmula fi Brussel, fis-27 ta' Awissu 2003.